અમેરિકાએ બીજા દેશોને પણ ઈરાન સાથેના સંબંધો ખતમ કરવા ચીમકી આપી છે ને ૪ નવેમ્બર સુધીનો સમય આપ્યો છે. અમેરિકાએ ભારત, ચીન સહિતના વિશ્ર્વના તમામ દેશોને ઈરાનમાંથી ક્રૂડની આયાત નવેમ્બર મહિનાથી બંધ કરી દેવાની ચેતવણી આપી છે. અમેરિકાએ ચોખ્ખા શબ્દોમાં કહ્યું છે કે, ઈરાનમાંથી ક્રૂડની આયાત કરાશે તો અન્ય દેશોની જેમ ભારત અને ચીનની કંપનીઓ પર પણ પ્રતિબંધો લાદી દેવાશે તેથી ૪ નવેમ્બરે તેમની ઈરાનમાંથી ક્રુડની આયાત ઝીરો પર પહોંચી જવી જોઇએ.